Corpus inscriptionum Etruscarum

***Corpus inscriptionum Etruscarum*** (), skraćeno ***CIE***, naziv je kolekcije koja nastoji da prikupi sve poznate tekstove i natpise na etrurskom jeziku. Rad na zbirci započeo je Karl Pauli, koji je objavio *Corpus inscriptionum Etruscarum Academiis litterarum Borussica et Saxonica Legatum*, a nastavili su ga njegovi sledbenici.

*CIE* je važna referenca za klasifikaciju etrurskih tekstova, koja koristi jednostavan sistem indeksacije. Najnovija verzija zbornika objavljena je 2004. pod uredništvom Hadrianusa Maggianija.

## Pozadina
Etrurski jezik ne pripada ni jednoj od velikih jezičkih porodica i dugo vremena nije se mogao protumačiti. Umesto prevođenja korišćeni su metodi komparativne lingvistike, kao i istorijsko-filološki metod, u kome su natpisi na pogrebnim spomenicima, urnama i sl. upoređivani sa susednim jezicima, te se tako pokušalo doći do značenja etrurskih tekstova. Taj je rad predstavljao osnovu za klasifikaciju zbirke natpisa.

## Historija
*CIE* je objavljen 1893. uz učešće Pruske akademije nauka u Berlinu. Nekoliko istraživača radilo je na prvom izdanju, među njima Šveđanin Olof August Danielsson (1869‒1933) s Univerziteta u Upsali i Nemac Gustav Herbig (1868‒1925), profesor lingvistike u Rostocku. Nakon Danielssonove smrti 1933. rad na zbirci nastavila je biblioteka Univerziteta u Upsali.

Nakon drugog svetskog rata projekt je preuzela naslednica Pruske akademije, Akademija nauka DDR, koja ga je poverila Centralnom institutu za antičku istoriju i arheologiju, a 1955. novouspostavljenom Institutu za grčko-rimsku antiku.

Od ponovnog pokretanja rada koju su bili započeli Pauli, Danielsson i Herbig 1964. i 1970, objavljene su nove verzije *CIE*, posebno pod uredništvom italijanskih naučnika. Zbog grešaka u *CIE* često se kao referenca koristi zbirka *Testimonia linguae Etruscae* *(TLE)*, koju je 1954. započeo iltalijanski istoričar i arheolog Massimo Pallottino.

## Izdanja

* *Corpus inscriptionum Etruscarum : Academiae Litterarum Regiae Borussicae et Societatis Litterarum Regiae Saxonicae munificentia adiutus in societatem operis adsumpto Olavo Augusto Danielsson ed. Carolus Pauli*, Lipsiae : Barth, 1893 (1902).
* *Corpus inscriptionum Etruscarum - Vol. 1 (Tit. 1-4917)*, Roma: "L'Erma" di Bretschneider, Lipsia, 1893 (1902, 1964).
* *Corpus inscriptionum Etruscarum - Vol. 2, Sec. 1, Fasc. 1 (Tit. 4918-5210)*, Olof August Danielsson & Gustav Herbig, 1907 (1936, 1964, 1970).
* *Corpus inscriptionum Etruscarum - 2, 1, 2 (Tit. 5211-5326)*, Gustav Herbig, 1923 (1964, 1970).
* *Corpus inscriptionum Etruscarum - 2, 1, 3 (Tit. 5327-5606)*, Ernst Sittig, 1936.
* *Corpus inscriptionum Etruscarum - 2, 1, 4 (Tit. 5607-6324)*, Mauro Cristofani, 1970 (2003).
* *Corpus inscriptionum Etruscarum - 2, 1, 5 (Tit. 6325-6723)*, Johannes Colonna, 2006.
* *Corpus inscriptionum Etruscarum - 2, 2, 1 (Tit. 8001-8600)*, Gustav Herbig, 1912 (1936, 1964, 1970).
* *Corpus inscriptionum Etruscarum - 2, 2, 2 (Tit. 8601-8880)*, Mauro Cristofani, 1996.
* *Corpus inscriptionum Etruscarum - 2, 2, 1 (Tit. 8881-8927)*, Johannes Colonna, 2006.
* *Corpus inscriptionum Etruscarum - 3, 1 (Tit. 10001-10520)*, Maristella Pandolfini Angeletti, 1982.
* *Corpus inscriptionum Etruscarum - 3, 2 (Tit. 10521-10950)*, Juliana Magini Carella Prada, 1987.
* *Corpus inscriptionum Etruscarum - 3, 3 (Tit. 10951-11538)*, Maristella Pandolfini Angeletti, 1994.
* *Corpus inscriptionum Etruscarum - 3, 4 (Tit. 11539-12113)*, Hadrianus Maggiani, 2004.

## Povezano
* Epigrafija
* Corpus inscriptionum Graecarum
* Inscriptiones Graecae
* Corpus inscriptionum Latinarum
* Inscriptiones Latinae selectae
* Corpus inscriptionum et monumentorum religionis mithriacae

## Reference

## Vanjske veze
* Projekt etrurskih tekstova  s ciljem da se prikupe i objave svi dostupni "etrurski natpisi nađeni i objavljeni od 1990. nadalje" (na engleskom)